**Regulament**

**privind administrarea și executarea lucrărilor de întreținere și reparație a drumuri de interes raional finanțate din fondului rutier**

**Capitolul I Dispoziții Generale**

|  |
| --- |
| **Art. 1** Prezentul regulament stabilește condițiile in care se desfășoară activitatea de administrare și întreținere a drumurilor de interes raional de către Consiliului Raional Telenești, in conformitate cu reglementările prevăzute în CP ”Clasificarea și periodicitatea executării lucrărilor de întreținere și reparație a drumurilor publice” conform SM SR 4032-1:2013 ”Lucrări de drumuri,Terminologie”, conform ”**Hotărîrii** Nr. 893 din 26.06.1996 ”Pentru aprobarea Regulamentului cu privire la constituirea şi utilizarea fondului rutier”, conform Legii Drumurilor Nr. 509 din 22-06-1995 și Regulamentului privind condițiile de amplasare (desființare) a obiectivelor în zona drumului public național sau local de interes raional şi/sau în zonele de protecție ale acestuia. |

**Art. 2 A**ctivitățile de reparații capitale, reparații curente, modernizări si întreținere a rețelei de drumuri raionale fac obiectul prezentului regulament, ce se desfășoară sub autoritatea Consiliului Raional Telenești, care controlează si monitorizează gestionarea lucrărilor prin Programe privind repartizarea mijloacelor fondului rutier, pentru fiecare an bugetar.

**Art. 3 În** conformitate cu Lega Drumurilor - administrarea drumurilor publice si private are ca obiect proiectarea, construirea, reabilitarea, repararea, întreținerea si exploatarea drumurilor. Prezentul regulament va folosi termini și condiții definite din SM SR 4032-1, SM STAS 5626:

 a) administrarea drumurilor – activitate care are ca obiect proiectarea, construirea, modernizarea, reabilitarea, repararea şi întreţinerea drumurilor, precum și gestionarea acestora;

 b) defect de stare – totalitatea deformațiilor și degradărilor, care apar în elementele drumului în procesul exploatării lui;

c) deformație – schimbări în dimensiune și forma corpului (element de drum) fără a reduce

masa și fără pierderi de continuitate;

 d) degradare – schimbare în dimensiune și forma corpului (element de drum) cu reducerea

masei și cu pierderi de continuitate;

 e) gestionarea activităților de întreținere și reparație a drumurilor – complex de activități

organizaționale și de reglementare pentru asigurarea nivelului tehnic și stării funcționale cerute ale drumurilor și construcțiilor rutiere, ținînd cont de rezultatele investigării și monitorizării lor .

 f) gestionarea patrimoniului rutier – un proces sistematic de întreținere, modernizare și

exploatare a patrimoniului rutier, combinând principiile inginerești cu practicile comerciale și cu o justificare economică solidă, furnizând instrumente pentru a permite o evaluare organizată și flexibilă în vederea luării deciziilor necesare care să răspundă așteptărilor populației.

 g) întreținere curentă – lucrări care se execută permanent pentru menținerea curățeniei,

esteticii, asigurarea scurgerii apelor sau pentru eliminarea unor degradări punctuale de mică amploare la drumuri, lucrări de artă, de siguranță rutieră și clădirilor anexe aferente drumurilor. Prin întreținerea curentă se extinde durata de viață utilă și nivelul de servicii (de exemplu, funcționalitatea);

h) întreținere periodică – lucrări care se executa periodic și planificat în scopul compensării

parțiale a uzurii produse drumurilor, podurilor și anexelor acestora, pentru a li se reda condițiile normale de exploatare și de siguranța circulației rutiere. În acest caz se repară și se restabilesc numai parametrii și caracteristicile variabile ale drumului și se remediază degradările elementelor și dotărilor lui. În primul rînd se restabilește planeitatea, rugozitatea și calitatea de aderență a îmbrăcămintei rutiere;

 i) reparația – totalitatea lucrărilor fizice de intervenție, care au ca scop compensarea totală a

uzurii fizice și morale a elementelor separate ale structurii rutiere, terasamentelor, lucrărilor de artă, produsă ca urmare a exploatării în condiții normale; îmbunătățirea caracteristicilor tehnice la nivelul impus de traficul maxim corespunzător numărul de benzi de circulație existente, refacerea sau înlocuirea de elemente sau părți de construcții ieșite din uz care afectează rezistența, stabilitatea, siguranța în exploatare a drumului și protecția mediului.

 j) reparațiе capitală – totalitatea lucrărilor, care se execută la intervale stabilite de timp în

scopul compensării totale a capacității portante și uzurii fizice și morale a tuturor elementelor drumului și ridicării caracteristicilor tehnice ale drumurilor, construcțiilor rutiere la nivelul impus de creșterea traficului rutier și în raport cu cerințele categoriei din care face parte drumul, ținând seama atât de condițiile prezente cât și cele de perspectivă;

 k) reabilitarea drumurilor – aceste lucrări, de obicei, sunt efectuate pe tronsoane de drumuri

avînd sectoare cu diferit nivel de degradare (rea, sectoare mici în stare mediocră și bună). Astfel ele includ lucrări de reparație, reparație capitală și parțial lucrări de reconstrucție. Lucrările de reabilitare se efectuează conform documentației de proiect și deviz, elaborată și aprobată în ordinea stabilită.

 l) pod – cuprind podurile de șosea și cele combinate cu deschideri sau suma deschiderilor mai mare de 5 m, viaductele, pasajele denivelate și pasarelele pentru pietoni cu toate elementele lor componente;

 **Capitolul 2**

**Situația actuala a drumurilor publice locale administrate de către**

**Consiliul Raional**

**Art. 4** În prezent, pe raza raionului se regăsesc un număr de 25 drumuri de interes raional, cu lungimea totală de 105,2 km. Numărul si denumirea drumurilor administrate in prezent de către Consiliul raional, precum si lungimea lor aferente fiecărei artere de circulație și starea tehnică se regăsesc in Anexa I a prezentului Regulament. Drumurile de interes raional au fost primite / transmise de la Administrația de Stat a drumurilor prin act de transmitere în anul 2016.

La moment drumurile de interes raional nu au cartea tehnică, nu sunt înregistrate ca proprietate a CR. Se observă necesitatea unei inventarieri, deoarece sunt discordanțe in actul primirii cu realitatea.

**Capitolul 3**

**Obiectul si scopul REGULAMENTULUI**

**Art. 5** Acest Regulament, este prezentat ca suport la elaborarea Programelor de întreținere și reparație a drumurilor pentru fiecare an bugetar.

 Obiectivul regulamentul: modul de planificare a lucrărilor de întreținere și reparație a drumurilor de interes raional prin reguli și criterii bine determinate, clar definite care vor duce la justificarea cheltuielilor mijloacelor financiare din fondului rutier, pentru buna întreținere a drumurilor pe termin mediu și lung, pentru creșterea duratei de utilizare a drumurilor, a diminuării nivelului uzurii acestora și pentru determinarea reparațiilor capitale sau construcție a drumurilor.

**Art.6P**rezentul Regulament reglementează în mod unitar clasificarea pe categorii drumurile de interes raional conform criteriilor de importanță.

Regulamentul are ca scop:

* 1. stabilirea din punct de vedere tehnic si economic a tipurilor de lucrări si servicii pentru fiecare din activitățile de reparații capitale, reparații curente, modernizări si întreținere a rețelei de drumuri;
	2. reglementarea organizării, planificării si urmăririi execuției lucrărilor si serviciilor de reparații capitale, reparații curente,modernizări si întreținere a rețelei de drumuri,in mod sistematic si la timp, pentru a asigura desfășurarea traficului rutier in condiții de siguranța, confort si conservare a patrimoniului rutier.

**Art. 7** Tipurile de lucrări de întreținere sau reparații, volumul lucrărilor si a fondurilor necesare execuției acestora se stabilesc in funcție de:

1. nivelul de serviciu al drumului respectiv (natura si intensitatea traficului, zona climatica);
2. starea tehnica a drumurilor, identificata in urma efectuării măsurătorilor tehnice, a reviziilor si controalelor;
3. evidentele tehnice (banca de date tehnice rutiere) privind comportarea in exploatare;
4. strategia si politicile de întreținere adaptate in funcție de ipotezele bugetare avute in vedere;
5. normativele specifice fiecărei activități.

# Art. 8 Prin întreținerea unui drum se înțelege totalitatea activităților care se realizează în scopul compensării parțiale a uzurii și a menținerii structurii rutiere respective în condițiile tehnice necesare desfășurării unei circulații neîntrerupte, în siguranță și confort, precum și pentru menținerea drumului în stare permanentă de curățenie, ordine și aspect estetic, conformate cu cerințele categoriei funcționale a drumului și au ca scop:

#  a) de a interveni cu diferite tipuri de lucrări de protejare înainte de apariția defecțiunilor, amânarea deteriorării ei, reducerea necesități de întreținere corectivă și de urgență;

# b) asigurarea condițiilor tehnice necesare desfășurării unei circulații neîntrerupte, în siguranță și confort, cu respectarea normelor în vigoare, reducerea pe termen lung a ritmului de

# deteriorare, menținerea sau îmbunătățirea stării funcționale a structurii rutiere (fără a crește

# capacitatea portantă a complexului rutier);

# menținerea rețelei rutiere în stare permanentă de curățenie, ordine și aspect estetic, la cerințele categoriei funcționale a drumului.

**Art.9** Înscopul menținerii stării tehnice corespunzătoare a drumurilor, este necesara executarea periodica a lucrărilor de întreținere si reparații de diferite categorii. Aceste activități vor fi executate de o Comisie specializată, formată prin dispoziția președintelui.

**CAPITOLUL 4**

## Planificarea lucrărilor de întreținere si reparații si/sau modernizări efectuate asupra drumurilor de interes raional

**Art. 10** Activitățile de întreținere și reparare a drumurilor și podurilor din punct de vedere al planificării se clasifica în:

1. **"Lucrări de întreținere"** - totalitatea activităților de intervenție ce se executa in tot timpul anului, determinate de uzura sau degradarea străzilor in condiții normale de exploatare, activitate ce au ca scop asigurarea condițiilor tehnice necesare desfășurării circulației rutiere in siguranța. Lucrările de întreținere au caracter permanent, executându-se in tot cursul anului, pe întreaga rețea stradala administrata de către Consiliul raiona.
2. **"Lucrări de reparații curente"** - totalitatea lucrărilor fizice de intervenție care au ca scop compensarea parțiala sau totala a uzurii fizice sau morale a drumului, produsa ca urmare a exploatării normale sau a acțiunii agenților de mediu. Lucrările de reparații pot fi: reparații curente si reparații capitale. Lucrările de reparații curente se executa periodic, in scopul compensării parțiale sau totale a uzurii sau degradării elementelor componente ale drumului. Aceste lucrări asigura, după caz, îmbunătățirea, repararea sau înlocuirea elementelor care au suferit deteriorări, in cazul in care nu mai pot fi remediate prin lucrări de întreținere.
3. **"Lucrările de reparații capitale"** - reprezintă complexul de lucrări care se executa la intervale mai mari de timp (sfârșitul unei durate normale de funcționare) in scopul compensării totale a uzurii fizice si morale ale străzii. In cadrul lucrărilor de reparații capitale sunt cuprinse si operațiunile necesare in vederea refacerii la parametri inițiali sau la un nivel tehnic superior.
4. **"Modernizări"** - se realizează pentru creșterea indicatorilor tehnici, in scopul asigurării preluării fluxurilor actuale de circulație si creșterea gradului de confort al cetățenilor. Aceste lucrări se concretizează in: realizarea suprastructurii, respectiv a infrastructurii drumului, precum si extinderi de lucrări in vederea creșterii capacitații de circulație, a fluentei si siguranței traficului.
5. **"Intervenții de urgenta** "- efectuarea acestor lucrări este necesara in cazul avariilor înregistrate la rețelele edilitare sau ca urmare a calamitaților naturale sau a accidentelor. intervențiile accidentale sunt generate de cauze neprevăzute si, ca urmare, sunt lucrări neplanificate. Din aceasta categorie fac parte: eliminarea degradărilor provocate de accidentele de circulație, burdușiri pe suprafețele carosabilului, intervențiile la rețelele edilitare, lucrări de restabilire urgenta a circulației întrerupta de calamitați naturale. Aceste lucrări se realizează, din punct de vedere tehnic, in mod asemănător cu lucrările de reparații capitale sau reparații curente.

 **Art. 11** Politici și planuri de intervenție și reparații: Planificare pentru întreținere și reparația drumurilor , element esențial al gestiunii rețelei rutiere, reprezentă ansamblul de măsuri de intervenție pentru punerea în practică a politicilor și planurilor de întreținere pentru menținerea condițiilor de exploatare a rețelei rutiere stabilite de către administrator. Astfel, strategia de planificare o dată aleasă, va duce la realizarea planificării anuale sau pe durate mai lungi (trei, cinci ani).

Planificarea strategică de calitate pe un termen lung presupune nu numai intervenția la momentul oportun, dar și în modalitatea cea mai eficientă. Planificarea lucrărilor de reparație este întotdeauna asociată cu un anumit număr de condiții restrictive, care trebuie să fie depășite sau destul de complet luate în considerare. Cea mai semnificativă este restricția economică, care se exprimă prin faptul că nu au alocate fonduri suficiente pentru executarea la timp a lucrărilor, necesare pentru a asigura o durabilitate reală de drum.

**Art. 12**. Se vor efectua analize multicriteriale (tehnic, economic) efectuate de factorii de decizie asupra tuturor variantelor posibile de intervenție, cu luarea în considerare a consecințelor acestora. Eleborănd în fiecare an Raport de analiză pentru determinarea plănuirilor de intervenții și luarea in consecință a factorilor și criteriilor determinați:

 a) date cu privire la starea tehnică a drumurilor corecte, actualizate și fiabile;

b) informații în legătură cu exigențele utilizatorilor;

 c) modul de comportare a rețelei pe durate de timp îndelungate;

d) modele economice cuprinzând costurile corespunzătoare intervențiilor în diverse cicluri de durată de viață;

e) modele de evoluție a degradărilor pentru a putea face previziuni asupra modului în care se va desfășura fenomenul de degradare în timp, sub acțiunea diverșilor factori.

j) principiul proporționalității conform tipului îmbrăcămintei rutiere și lungimii drumului.

# CAPITOLUL 5

## Clasificarea si periodicitatea lucrărilor de întreținere si reparații

**Art.13** Programarea lucrărilor de întreținere si reparare se face având in vedere următoarele:

(I) Pentru lucrări de întreținere se vor efectua evaluări globale, respectiv se vor utilizapreturile unitare pe categorii de operații,conform prevederilor caietului de sarcini;

1. Pentru lucrările de reparații curente si reparații capitale si/sau modernizări, detalierea se face in conformitate cu prevederile caietului de sarcini, utilizând costuri aprobate de către Consiliul raional;
2. Cheltuielile necesare pentru întreținerea si repararea/modernizarea drumurilor de interes raional se finanțează din fondul rutier precum si din alte resurse prevăzute de legislația in vigoare;
3. Lucrări de reparații curente sau de reparații capitale nu se pot propune pentru drumuri noi reparate sau pentru artere asupra cărora astfel de lucrări au fost efectuate recent, respectiv pentru intervale de timp mai reduse decât durata normala de funcționare;
4. Se exceptează situațiile in care după efectuarea lucrărilor reparații curente sau reparații capitale, apar elemente neprevăzute care determina evoluții ale traficului, diferite fata de prognozele inițiale.

**Art. 14** La clasificare drumurilor pe tipul de importanță și intervenții respectiv în final vor determina planificarea lucrărilor privind întreținerea si repararea drumurilor, se va ține seama de următoarele principii și criterii de baza:

a) crearea unor legături organice între diferite categorii de drumuri ( drumuri republicane, drumuri regionale, drumuri de interes raional, drumuri cu circulație limitată și străzi) în vederea asigurării unei rețele unice de drumuri, din punct de vedere funcțional, și omogene, din punct de vedere tehnic în concordanța cu cerințele economiei naționale;

b) acordarea priorității în planificarea lucrărilor de întreținere și reparații pentru drumurile

deschise traficului internațional, traseelor importante din punct de vedere economic (administrativ și turistic, sectoarelor de drum unde circulă transportul școlar, Anexa 3);

c)obținerea unei eficiențe maxime a utilizării fondurilor. Se propune la baza justificării cheltuielilor să fie luați asemenea criterii: a ține cont de importanța drumului - criterii la determinarea care drumuri sunt mai importante și care sunt porțiunile de drum de dificultate majoră, utilizarea din codul practic de construcții CP D.02.24:2019 privind clasificarea și periodicitatea executării lucrărilor de întreținere și reparație a drumurilor publice, în funcție de tipul acestora.

Clasificare drumurilor pe tipul de importanță și intervenții este expusă în anexa 2. La planificarea și organizarea execuției lucrărilor se vor avea in vedere clasificarea drumurilor expuse în anexa 2.

# CAPITOLUL 6

**Elemente privind organizarea, execuția si recepția lucrărilor**

**Art. 15** Execuția lucrărilor de întreținere reparație periodică, reabilitare, reparația capitală, se va face pe bază de concurs/licitații publice conform procedurilor legale. Executarea lucrărilor de întreținere și reparații se va face în limita fondurilor aprobate anual potrivit prevederilor legale și a priorităților stabilite conform prevederilor art. 13 și 14 al prezentului Regulament.

**Art. 16** Utilizarea fondului rutier, Fondul este utilizat pentru finanţarea:
    a) lucrărilor de întreţinere, reparaţie şi reconstrucţie a drumurilor publice naţionale, locale, comunale şi a străzilor. Totodată, pentru finanţarea lucrărilor de întreţinere, reparaţie şi reconstrucţie a drumurilor naţionale sînt repartizate cel puţin 80% din fond;
  b) proiectării de drumuri ce urmează să fie reparate şi reconstruite din contul fondului;
    d) producerii de materiale pentru construcţii rutiere;
    e) procurării de tehnică şi utilaj pentru întreţinerea drumurilor;
    g) cheltuielilor de administrare a gospodăriei rutiere;
Cuantumul mijloacelor pentru întreţinerea drumurilor se stabileşte luîndu-se ca bază normativele pentru un kilometru de drum şi lungimea lor totală. Normativele se elaborează de organul abilitat al administraţiei publice centrale. Felul lucrărilor aferente întreţinerii, reparaţiei şi reconstrucţiei drumurilor se stabileşte prin Instrucţiunile cu privire la clasificarea lucrărilor, aprobate de organul abilitat al administraţiei publice centrale  Necesarul de mijloace pentru anul planificat se determină ţinîndu-se cont de necesitatea asigurării integrităţii drumurilor, menţinerii lor într-o stare corespunzătoare desfăşurării în siguranţă a circulaţiei rutiere.
    Partea din fond repartizată pentru efectuarea lucrărilor de proiectare în domeniu, procurarea tehnicii şi utilajului de întreţinere a drumurilor constituie cel mult 10% din fond.
    Fondul are destinaţie specială şi nu poate fi supus confiscării sau cheltuit în alte scopuri decît cele prevăzute în prezentul Regulament.

 **Art. 17** Urmărirea lucrărilor efectuate cu finanțare din fondul rutier se face de către agent economic ori personal tehnic de specialitate autorizat, în conformitate cu contractatele respective încheiate pe bază de concurs.

**Art.18** Executarea lucrărilor de întreținere si reparații asupra drumurilor se realizează cu respectarea următoarelor principii de baza:

1. evitarea dispersării fondurilor alocate;
2. alegerea soluției optime de reparație pe baza analizei comparative a diferitelor rezolvări tehnice si economice, astfel încât fondurile disponibile sa fie utilizate intr-un mod eficient;
3. respectarea normelor tehnice specifice fiecărei activități;
4. volumul lucrărilor de reparații si/sau modernizări si fondurile necesare se stabilesc pe baza documentației tehnico-economice, respectiv proiectelor elaborate in raport cu starea tehnica si funcționalitatea străzilor. Documentația tehnica pentru execuția lucrărilor se va întocmi cu respectarea standardelor si a normelor specifice;
5. in toate situațiile se va da importanta deosebita semnalizărilor rutiere pentru circulația curenta si pentru avertizarea punctelor de lucru in vederea evitării confuziilor si accidentelor;
6. Elaborarea documentațiilor tehnico-economice si a execuției lucrărilor de construire, modernizare, întreținere si reparații a drumurilor se realizează de către unități specializate in proiectare pe baza de comanda din partea autoritarii contractante, având la baza programul anual;
7. Stabilirea ordinei de prioritate pentru lucrările de construire, reparare, întreținere si/sau modernizare se va face pe baza informațiilor primite in urma aplicării unui sistem de monitorizare a structurii rutiere, care va include, examinarea vizuala a stării tehnice si determinarea duratei de viața reziduala.

**Art.19** Recepția este actul prin care autoritatea contractanta declara ca accepta lucrarea cu sau fără rezerve, si ca aceasta poate fi data in folosința. Prin acest act se certifica faptul ca operatorul economic si-a îndeplinit obligațiile in conformitate cu prevederile contractuale si ale documentației de execuție. Este actul prin care se certifica finalizarea lucrărilor executate in conformitate cu prevederile proiectului tehnic si cu detaliile de execuție. Recepția se face atât la lucrări noi, cat si la intervenții in timp asupra construcțiilor existente. Recepția se realizează in 2 etape:

* recepția la terminarea lucrărilor
* recepția finala

**Art 20** Comisia de recepție examinează:

* + respectarea prevederilor din autorizația de construire;
	+ respectarea avizelor;
	+ respectarea condițiilor de execuție impuse de autoritățile competente;
	+ executarea lucrărilor in conformitate cu prevederile proiectului si anexelor acestuia;
	+ referatul de prezentare întocmit de proiectant cu privire la modul in care a fost executata lucrarea;
	+ terminarea tuturor lucrărilor prevăzute in proiect si in anexele aferente acestuia.

Examinarea se va face prin:

* + - cercetarea vizuala a lucrărilor;
		- analiza documentelor conținute in cartea tehnica.

 La terminarea examinării, comisia va consemna observațiile si concluziile intr-un proces verbal de recepție cu recomandarea de admitere a recepției, amânarea ei sau respingerea acesteia;

ln cazul in care recepția se va face cu obiecții, in Procesul Verbal se vor indica aceste lipsuri care vor fi remediate. Termenele de remediere se vor stabili cu operatorul economic, dar nu vor depăși 90 de zile calendaristice de la data recepției. Daca operatorul nu iși îndeplinește obligațiile in acest sens, după trecerea termenului, comisia de recepție ii va transmite o somație, iar daca acesta din urma nu da curs somației, beneficiarul va face remedierile aferente numai pe seama operatorului. Daca remedierile vor fi executate, operatorul va cere in scris beneficiarului anularea obiecțiilor in maxim 30 zile calendaristice. In cazul in care termenul nu e respectat, operatorul poate sa acționeze beneficiarul in instanța.

**Capitolul 7**

**Dispoziții finale**

**Art. 21** Regulamentul dat pentru lucrări de reparații capitale, reparații curente, extinderi, modernizări si întreținere a rețelei stradale si a parcajelor va fi supus aprobării Consiliului Raional si va intra in vigoare conform normelor legale.

 Modificările survenite in Strategie de Dezvoltare in ceea ce privește activitățile care fac obiectul prezentului regulament vor putea fi introduse numai cu aprobarea Consiliului Raional.

Anexa 1

**Privind situația actuală a drumurilor de interes raional**

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. de rând | Index drumului | Denumirea drumului | Lungimea totală a drumului conform actului de primire | Lungimea drumului reală km | Categoria tehnică | Tipul îmbrăcămintei km | Notă  |
| Beton de asfalt 1 strat. km | Beton de asfalt 2 str. | Piatră spartă/pietriș | Pământ profilat |
|  | *L 288*  | *Drum de acces spre s. Ciofu*  | *L-5 km* | 4,0 | IV |  |  | 4,0 |  |  |
|  | *L-289* | *Drum de acces spre s.Zgărdești*  | *L 1.03km* |  | IV |  | 1,03 |  |  |  |
|  | *L290* | *Drum de acces spre s, Cucioaia*  | *L-1,9km* |  | III |  |  | 1,9 |  |  |
|  | *L291* | *-Drum de acces spre s.Ghiliceni*  | *L-1km* |  | V |  | 1,0 |  |  |  |
|  | *L292* |  *Drum de acces spre s, Cucioaia Nouă*  | *L-0,8km* | 0,3 | V |  |  | 0,3 |  |  |
|  | *L 293* | *Drum raional Ordășei – Pistruieni – Hârtop* | *6,3km* | 7,6 | V |  | 1,4 | 6,2 |  |  |
|  | *L 293,1* | *Drum de acces spre s. Pistruienii Noi*  | *L-1,82km* |  | IV |  | 1,8 |  |  |  |
|  | *L 294* | *Drum de acces spre s. Brânzenii Vechi*  | *L-1.6 km* |  | IV |  | 1,6 |  |  |  |
|  | *L295* | *Drumul Vadul Leca- Nou Căzănești – Târșiței*  | *L-16.2 km* |  | IV | 0,6 | 6,2 | 9,4 |  |  |
|  | *L295.1* | *Drum de acces pre s. Căzănești*  | *L-0.96 km* |  | V |  | 0,96 |  |  |  |
|  | *L 295,2* | *Drum de acces pre s. Flutura*  | *L-2,0 km* | 1,9 | V |  | 0,1 | 1,8 |  |  |
|  | *L296*  | *R-14 Dobrușa-Chersac-Scorțeni*  | *L-14km* |  | IV |  |  |  | 14,0 |  |
|  | L 297 | - Drum de acces spre s. Nucăreni- | 3 km |  | IV | 0,4 | 2,6 |  |  |  |
|  | *L298* | *-Ratuș-Chițcani-Negureni*  | *L-8,2 km* |  | IV | 1,9 | 2,3 | 4,0 |  |  |
|  | *L 299* | *Drum de acces spre s.Sărătenii-Vechi*  | *L-2km* |  | IV |  | 2,0 |  |  |  |
|  | *L-300* | *Drum de acces spre s. Băneștii-Noi*  | *L3.1km* |  | IV | 1,0 | 1,0 | 1,1 |  |  |
|  | *L 301* | *Drum de acces spre s. Inești*  | *L -0.8km* |  | IV |  | 0,8 |  |  |  |
|  | *L 302* | *-Mîndrești-Hirișeni G64*  | *L-13.85 km* | 12,6 | IV | 1.0 | 1,0 | 10,6 |  |  |
|  | *L303* | *Drum de acces spre s.Mihalașa*  | *L-2km* |  | IV |  | 2,0 |  |  |  |
|  | *L304* | *Drum de acces spre s, Verejeni*  | *L-2km* |  | IV |  | 2,0 |  |  |  |
|  | *L305* | *Drum de acces spre s.Sărătenii-Noi*  | *L-1.64km* |  | IV |  | 1,0 | 0,64 |  |  |
|  | *L-306*  | *Drum de acces spre s. Leușeni*  | *L-2,5 km* |  | IV |  | 2,5 |  |  |  |
|  | *L 307* | *Drum de acces spre s.Văsieni*  | *L-0.7km* |  | IV |  |  | 0,7 |  |  |
|  | *L-308* |  *Drum de acces* *Ghermănești*  | *L -4,5 km* |  | IV | 0,5 | 1,0 | 3,0 |  |  |
|  | *L309* | *Budăi –Crăsnășeni-Bahu*  | *L-8.3 km* |  | IV | 0,7 | 0,3 | 7,3 |  |  |
|  |  |  |  |  |  |  |  |  |  |  |

Anexa 2

**Clasificare drumurilor pe tipul de importanță și intervenții**

|  |  |  |  |  |  |  |
| --- | --- | --- | --- | --- | --- | --- |
| Nr. de rind | Index drumului | Denumirea drumului | Lungimea totală a drumului | Clasificare de prioritate  | Intervenții de repărții și reparații capitale anul | Segmente de drum pentru intervenție  |
|  | *L298* | *Ratuș-Chițcani-Negureni*  |  | Categoria I | 2024 |  |
|  | *L 302* | *Mîndrești-Hirișeni G64*  |  | Categoria I | 2024 |  |
|  | *L295* | *Drumul Vadul Leca- Nou Căzănești – Târșiței*  |  | Categoria I | 2024 |  |
|  | *L291* | *-Drum de acces spre s.Ghiliceni*  |  | Categoria 2 | 2024 |  |
|  | *L 294* | *Drum de acces spre s. Brânzenii Vechi*  |  | Categoria 2 | 2024 |  |
|  | *L 299* | *Drum de acces spre s.Sărătenii-Vechi*  |  | Categoria 2 |  |  |
|  | *L309* | *Budăi –Crăsnășeni-Bahu*  |  | Categoria 2 | 2024 |  |
|  | *L 301* | *Drum de acces spre s. Inești*  |  | Categoria 2 |  |  |
|  | *L304* | *Drum de acces spre s, Verejeni*  |  | Categoria 2 | 2025 |  |
|  | *L-289* | *Drum de acces spre s.Zgărdești*  |  | Categoria 3 |  |  |
|  | *L290* | *Drum de acces spre s, Cucioaia*  |  | Categoria 3 | 2024 |  |
|  | *L 293* | *Drum raional Ordășei – Pistruieni – Hârtop* |  | Categoria 3 | 2024 |  |
|  | *L295.1* | *Drum de acces pre s. Căzănești*  |  | Categoria 3 |  |  |
|  | L 297 | - Drum de acces spre s. Nucăreni- |  | Categoria 3 |  |  |
|  | *L-300* | *Drum de acces spre s. Băneștii-Noi*  |  | Categoria 3 | 2025 |  |
|  | *L303* | *Drum de acces spre s.Mihalașa*  |  | Categoria 3 |  |  |
|  | *L305* | *Drum de acces spre s.Sărătenii-Noi*  |  | Categoria 3 | 2024 |  |
|  | *L-306*  | *Drum de acces spre s. Leușeni*  |  | Categoria 3 | 2025 |  |
|  | *L 307* | *Drum de acces spre s.Văsieni*  |  | Categoria 3 |  |  |
|  | *L-308* |  *Drum de acces Ghermănești*  |  | Categoria 3 | 2025 |  |
|  | *L 288*  | *Drum de acces spre s. Ciofu*  |  | Categoria 4 |  |  |
|  | *L292* | *Drum de acces spre s, Cucioaia Nouă*  |  | Categoria 4 |  |  |
|  | *L 295,2* | *Drum de acces pre s. Flutura*  |  | Categoria 4 |  |  |
|  | *L296*  | *R-14 Dobrușa-Chersac-Scorțeni*  |  | Categoria 4 |  |  |
|  | *L 293,1* | *Drum de acces spre s. Pistruienii Noi*  |  | Categoria 4 |  |  |

Anexa 3

**Drumurile/sectoarele de drum , cu circulație transportul școlar**

|  |  |  |  |  |  |
| --- | --- | --- | --- | --- | --- |
| **Nr. de rănd** | **Drumul**  | **sectorul de drum cu intervenție sporită cu circulație școlară** | **De unde sunt transportați** | **Unde sunt transportați** | **notă** |
|  | *Drum de acces spre s.Sărătenii-Noi* | 0,0- 1,64 | Sărătenii noi | Coropceni  |  |
| Ratuș |
|  |  *Drum de acces Ghermănești* | 2.3-4.5 | Ghermănești | Suhuluceni  |  |
|  | *Drum raional Ordășei – Pistruieni – Hârtop* | 1,4- 6,30,0-1,4 | Hârtop | Pistruieni |  |
| Ordășei  |
|  | *Drum de acces spre s. Pistruienii Noi* | 0,0- 1,8 | Pistruienii noi |  |  |
|  | *Drum de acces spre s. Brânzenii Vechi* | 0.0-1.6 | Brânzenii noi | Brânzenii Vechi |  |
|  | *Drum de acces pre s. Flutura* | 0.0-1.9 | Flutura  | Târșiței |  |
|  | *Mîndrești-Hirișeni G64* | 0.0-4.7 | Codru  | Hirișeni |  |
|  | *Drum de acces spre s, Cucioaia* | 0.0-1.9 | Cucioaia  | Mândrești |  |
|  | *Drum de acces spre s.Ghiliceni* | 0.0-1.0 | Ghiliceni  | Mândrești |  |
|  | *Drum de acces spre s.Zgărdești* | 0.0-1.0 | Zgărdești | Mândrești  |  |
|  | *Drum de acces spre s.Sărătenii-Vechi* | 0.0-2.0 | Codru nou  | Sărătenii Vechi |  |
| Zahareuca  |  |
|  | *Ratuș-Chițcani-Negureni*  | 0.0-2.5 | Chițcanii noi | Ratuș |  |
|  | *Drum de acces spre s.Mihalașa* | 0.0-2.0 | Mihalașa  | Telenești |  |
|  | *Budăi –Crăsnășeni-Bahu* | 4.6-8.3 | Bogzești | Crăsnășeni |  |
|  | *Drum de acces spre s. Băneștii-Noi* | 0.0-2.2 | Băneștii noi | Băneștii Vechi |  |